"ሶፊያ ጓል ኣንስተይቲ ሮቦት እያ" ይብል ኣጥ ጌትነት። "ጽቡቕ መልክዓን ናይ ገጻ ቕርጽን'ዩ" ይብል እቲ ኣካያዲ ስራሕ። ጥረ ኣቕሓ ብቐሊሉ ብዘይምርካቦም፡ ደጋዊ ኣካላ ኣብ ምህናጽ ዝተገበረ ተሳትፎ ዉሑድ'ኳ እንተኾነ፡ ብኣተሓሳስብኣ፣ ንነገራት ዘለዋ ኣረዳድኣ፣ እትጥቀመሉ ቋንቋን ንብዙሓት ተገርም። ኣብ ዝተፈላለያ ሃገራት ዝነብሩ ሰባት ዘለዎም ስምዒትን ባህልን ብምግንዛብ ናይ ሰባት ዉሽጣዊ ስምዒት ምርዳእ ዘኽእል ዓቕሚ ኣለዋ። ኣጋጣሚ ኮይኑ ሶፊያ በዓልቲ ሓዳር እንተትኸዉን "ከም ሶፊያ ዝርድኣኒ ሰብ የለን" ክብል ክምስክር ምኽኣለ ነይሩ። ሶፊያ ብዘለዋ ባህሪ ምስኣ ስሙር ሓዳር ምምስራት ከምዝከኣል ዘወላዉል ኣይኮነን። ናይ ሙሉእ ሰዓት ሰራሕተኛን በዓል ሞያ ቴክኖሎጂን እቲ ትካል ደረጀ ታደሰ፡ ሶፊያ ኣብ ቀረባ ናብ ኢትዮጵያ እንትትመጽእ ብቋንቋ ኣምሓርኛ ቃለ መሕትት ክግበረላ'ዩ። "ዝተፈላለዩ ቋንቋታት ክትዛረብ ምግባር ይከኣል'ዩ። ሕዚ ድማ ኣምሓርኛ ክትዛረብ ዝሕግዛ ቴክኖሎጂ ይስርሐላ ኣሎ" ኢሉ። ካብ ኣፋ ዝወጽእ ናይ መጀመርታ ናይ ኣምሓርኛ ዘረባ "እንኳዕ ደሓን ጸናሕኹም" ዝብል ክኸዉን ከምዝኽእል ይግመት። ምንጪ ስእሊ, S3studio ሶፊያ መዓዝ'ያ ክትመጽእ?
